CELEX: 32014D0396
Language: hu
Date: 2014-06-24 00:00:00
Title: 2014/396/EU: A Bizottság végrehajtási határozata ( 2014. június 24. ) az UV-fénnyel kezelt sütőélesztőnek ( Saccharomyces cerevisiae ) a 258/97/EK európai parlamenti és tanácsi rendelet szerinti új élelmiszer-összetevőként történő forgalomba hozatalának engedélyezéséről (az értesítés a C(2014) 4114. számú dokumentummal történt)

26.6.2014   
            
            
               HU
            
            
               Az Európai Unió Hivatalos Lapja
            
            
               L 186/108
            
         A BIZOTTSÁG VÉGREHAJTÁSI HATÁROZATA
   (2014. június 24.)
   az UV-fénnyel kezelt sütőélesztőnek (Saccharomyces cerevisiae) a 258/97/EK európai parlamenti és tanácsi rendelet szerinti új élelmiszer-összetevőként történő forgalomba hozatalának engedélyezéséről
   
      
         (az értesítés a C(2014) 4114. számú dokumentummal történt)
      
   
   (Csak a francia nyelvű szöveg hiteles)
   
      (2014/396/EU)
   
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az új élelmiszerekről és az új élelmiszer-összetevőkről szóló, 1997. január 27-i 258/97/EK európai parlamenti és tanácsi rendeletre (1) és különösen annak 7. cikkére,
   mivel:
   
               (1)
            
            
               A Lallemand SAS vállalat 2012. május 4-én az Egyesült Királyság illetékes hatóságainál az UV-fénnyel kezelt sütőélesztő (Saccharomyces cerevisiae) új élelmiszer-összetevőként való forgalomba hozatalát kérelmezte. Az UV-fénnyel kezelt sütőélesztőt rendeltetése szerint élesztővel kelesztett kenyerek, zsemlék és finompékáru előállításához, valamint étrend-kiegészítőkben használják.
            
         
               (2)
            
            
               2012. augusztus 31-én az Egyesült Királyság illetékes élelmiszer-értékelő testülete közzétette előzetes értékelő jelentését. A jelentésben arra a következtetésre jutott, hogy az UV-fénnyel kezelt sütőélesztő megfelel a 258/97/EK rendelet 3. cikke (1) bekezdésében az új élelmiszerekre előírt feltételeknek.
            
         
               (3)
            
            
               A Bizottság az előzetes értékelő jelentést 2012. szeptember 11-én továbbította a többi tagállamnak.
            
         
               (4)
            
            
               A 258/97/EK rendelet 6. cikke (4) bekezdésének első albekezdésében meghatározott hatvannapos időszak alatt indokolt kifogásokat emeltek.
            
         
               (5)
            
            
               2013. április 14-én a Bizottság felkérte az Európai Élelmiszerbiztonsági Hatóságot (EFSA), hogy végezze el az UV-fénnyel kezelt sütőélesztő mint a 258/97/EK rendelet szerinti új élelmiszer-összetevő újbóli értékelését.
            
         
               (6)
            
            
               2013. december 12-én a D-vitaminnal dúsított, UV-fénnyel kezelt sütőélesztő biztonságosságáról szóló tudományos szakvéleményében (Scientific Opinion on the safety of vitamin D-enriched UV-treated baker's yeast) (2) az EFSA megállapította, hogy az UV-fénnyel kezelt, növelt D2-vitamin-tartalmú sütőélesztő a tervezett felhasználási körülmények között biztonságos.
            
         
               (7)
            
            
               A szakvélemény így megfelelő alapot nyújt annak megállapítására, hogy az UV-fénnyel kezelt sütőélesztő megfelel a 258/97/EK rendelet 3. cikkének (1) bekezdésében előírt feltételeknek.
            
         
               (8)
            
            
               A 2002/46/EK európai parlamenti és tanácsi irányelv (3) és az 1925/2006/EK európai parlamenti és tanácsi rendelet (4) egyedi rendelkezéseket állapít meg a vitaminok és ásványi anyagok élelmiszerekben és étrend-kiegészítőkben történő használatára vonatkozóan. Az UV-fénnyel kezelt sütőélesztő használatának engedélyezése nem sértheti az említett egyedi rendelkezéseket.
            
         
               (9)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   Az I. mellékletben meghatározott, UV-fénnyel kezelt sütőélesztő új élelmiszer-összetevőként történő forgalomba hozatala a 2002/46/EK irányelv és az 1925/2006/EK rendelet sérelme nélkül, a II. mellékletben megállapított felhasználási célok és maximális szintek betartása mellett engedélyezett az Unióban.
   2. cikk
   Az e határozat által engedélyezett, UV-fénnyel kezelt sütőélesztőt tartalmazó élelmiszerek csomagolásán az alábbi megjelölést kell feltüntetni: „D-vitamin-tartalmú élesztő” vagy „D2-vitamin-tartalmú élesztő”.
   3. cikk
   Ennek a határozatnak a Lallemand SAS (19 Rue des Briquetiers BP59, 31702 Blagnac Cedex, Franciaország) a címzettje.
   
      Kelt Brüsszelben, 2014. június 24-én.
      
         
            a Bizottság részéről
         
         Tonio BORG
         
            a Bizottság tagja
         
      
   
   
      (1)  HL L 43., 1997.2.14., 1. o.
   
   
      (2)  EFSA Journal (2014); 12(1):3520.
   
      (3)  Az Európai Parlament és a Tanács 2002. június 10-i 2002/46/EK irányelve az étrend-kiegészítőkre vonatkozó tagállami jogszabályok közelítéséről (HL L 183., 2002.7.12., 51. o.).
   
      (4)  Az Európai Parlament és a Tanács 2006. december 20-i 1925/2006/EK rendelete a vitaminok, ásványi anyagok és bizonyos egyéb anyagok élelmiszerekhez történő hozzáadásáról (HL L 404., 2006.12.30., 26. o.).
   
      I. MELLÉKLET
      AZ UV-FÉNNYEL KEZELT SÜTŐÉLESZTŐ JELLEMZŐI
      
         
            Meghatározás
         : A sütőélesztőt (Saccharomyces cerevisiae) ultraibolyafénnyel kezelik, aminek következtében az ergoszterol D2-vitaminná (ergokalciferol) alakul át. Az élesztőkoncentrátum D2-vitamin-tartalma 1 800 000–3 500 000 IU/100 gramm (450–875 μg/g).
      
         
            Meghatározás
         : Sárgásbarna színű, gördülékeny szemcsék
      
         
            D2-vitamin
         : 
      
                  Kémiai név
               
               
                  (5Z,7E,22E)-3S-9,10-szekoergoszta-5,7,10(19),22-tetraén-3-ol
               
            
                  Szinonima
               
               
                  Ergokalciferol
               
            
                  CAS-szám
               
               
                  50-14-6
               
            
                  Molekulatömeg
               
               
                  396,65 g/mol
               
            
         
            Az élesztőkoncentrátumra vonatkozó mikrobiológiai követelmények
         : 
      
                  Kóliformok
               
               
                  Legfeljebb 1 000/g
               
            
                  
                     Escherichia coli
                  
               
               
                  Legfeljebb 10/g
               
            
                  
                     Salmonella spp
               
               
                  25 g-ban nem mutatható ki
               
            
   
      II. MELLÉKLET
      AZ UV-FÉNNYEL KEZELT SÜTŐÉLESZTŐ ENGEDÉLYEZETT FELHASZNÁLÁSI MÓDJAI
      
                  Élelmiszer-kategória
               
               
                  Legmagasabb felhasználási szintek
               
            
                  Élesztővel kelesztett kenyerek és zsemlék
               
               
                  5 μg D2-vitamin a végtermék 100 grammjában
               
            
                  Élesztővel kelesztett finompékáru
               
               
                  5 μg D2-vitamin a végtermék 100 grammjában
               
            
                  Étrend-kiegészítők
               
               
                  5 μg D2-vitamin naponta